
       P R I M A R UL

  Nr. 66/11050/25.03.2025
R E F E R A T   D E   A P R O B A R E

privind însușirea documentațiilor cadastrale de primă intabulare în sistemul integrat de cadastru și carte funciară a unor imobile situate în municipiului Brad

În cursul lunilor februarie - martie 2025 Comisia specială de inventariere a bunurilor din domeniului public și privat al Municipiului Brad, constituită conform Dispoziției Primarului nr. 389/2020, a identificat conform procesului verbal nr. 22879/24.03.2025, drumuri și tronsoane de drumuri care fac legătura între drumuri publice inventariate în domeniul public al Municipiului Brad și obiective de interes public care nu sunt incluse în Inventarul bunurilor care aparțin domeniului public al municipiului Brad atestat prin H.G.R. nr.1352/27.12.2001.   

Pentru identificarea imobilelor au fost întocmite documentații cadastrale de primă înscriere de către societate autorizată TOPOZARAND N&D S.R.L. - prin ing. Fruja Ioan Vasile, cu aparatură de specialitate GPS ROVER SOUTH V 82, fiecare documentație incluzând un Memoriu tehnic și un Plan de amplasament și delimitare a imobilului.   
Imobilele propuse pentru primă întăbulare în domeniul public al municipiului Brad, sunt:
1.Drum Vicinal din Strada Șteampurile Vechi (N.C. 68923) până în digul Crișului Alb.

Rreprezintă o ramificație din strada Șteampurile Vechi, prin spatele serelor de la Șteampuri, fiind mărginit pe de o parte de conductele de agent primar din CT Gura Barza spre punctele de distribuție, iar pe de altă parte de stâlpi de susținere a conductelor care făceau parte din sistemul de transport hitromatic al sterilului provenit de la Uzina de Preparare Gura Barza, spre iazul de decantare din comuna Ribița. 
Imobilul este identificat conform Planului de amplasament și delimitare a imobilului, categorie de folosință ”drum” situat în extravilanul municipiului Brad, cu o suprafață măsurată de  5939 mp.. 
 
Structura drumului este din pământ bătătorit. Drumul a fost folosit de-a lungul anilor pentru accesul cu utilaje în scopul reparațiilor punctuale la conductele de agent termic și de transport al sterilului.
 
În prezent, acest drum reprezintă o cale de acces spre conductele de agent termic, stâlpii de susținere a conductelor de steril, terenuri proprietăți private cu destinație agricolă etc.  
2. Drum Vicinal între Strada Ardealul și Drumul Vicinal din Strada Șteampurile Vechi până în digul Crișului Alb.

Rreprezintă un drum de legătură între strada Ardealul, cu acces din strada Ardealul, prin incinta serelor, până în drumul Drumul Vicinal din Strada Șteampurile Vechi (N.C. 68923). 
Din acest drum se creează aleei de acces spre proprietăți ale Municipiului Brad și spre proprietăți private - terenuri agricole cu care proprietarii au fost puși în posesie în baza legilor fondului funciar. 
Imobilul este identificat în Planul de amplasament și delimitare a imobilului, categorie de folosință ”drum” situat în intravilanul municipiului Brad, cu o suprafață măsurată de  674 mp..  
Structura drumului este de pământ stabilizat cu piatră. 

3. Strada Moților – Tronson 1 din DN 74 (N.C. 68294) până la rezervoarele de înmagazinare a apei (N.C. 69382).

Reprezintă o ramificație din DN 74 – strada Moților, respectiv accesul spre obiectivul proprietatea publică a Municipiului Brad – rezervoare de înmagazinare a apei de pe Dealul Lia, cât și spre proprietăți private (locuințe). 
Imobilul este identificat în Planul de amplasament și delimitare a imobilului întocmit de topograf autorizat, cu o suprafață totală reală 2166 mp., din care 654 mp. intravilan și 1512 mp. extravilan, categorie de folosință ”drum”. 
Structura drumului este de pământ stabilizat cu piatră spartă. 
Amplasamentul drumului respectă limitele imobilelor învecinate pe toată lungimea acestuia. 

4. Strada Vânătărilor – Tronson 1 din DN 76 (N.C. 68739).

Reprezintă o ramificație din DN 76 – strada Vânătorilor, respectiv accesul spre imobile proprietatea publică și privată a Municipiului Brad și proprietăți private.
 Imobilul este identificat în Planul de amplasament și delimitare a imobilului întocmit de topograf autorizat, cu o suprafață de 3673 mp., categorie de folosință ”drum”. 
Acest tronson de drum va reprezenta drum va asigura accesul la obiectivul de investiții în derulare ”Centrală termică”. 
Amplasamentul drumului respectă limitele imobilelor învecinate pe toată lungimea acestuia. 
Structura drumului este din pământ stabilizat cu piatră spartă. 
Lățimea drumului este variabilă, drumul fiind mărginit pe partea dreaptă de valea care vine de pe Dealul Tăului, trece pe sub DN 76 și se varsă în pârâul Luncoi. 
Potrivit prevederilor Ordonanței nr. 43/1997 privind regimul drumurilor, din punct de vedere al destinației, aceste imobile identificate mai sus cu destinație ”DRUM” sunt drumuri de utilitate publică, de interes public local, destinate circulației rutiere și pietonale și se clasifică ca drumuri vicinale și străzi.            
Drumurile vicinale sunt drumuri care deservesc mai multe proprietăţi, fiind situate la limitele acestora; 
Străzile sunt drumuri publice din interiorul localităţilor, indiferent de denumire: stradă, bulevard, cale, chei, splai, şosea, alee, fundătura, uliţă etc.

În contextul celor de mai sus am inițiat prezentul proiect de hotărâre prin care am propus însușirea documentațiilor cadastrale de primă intabulare în sistemul integrat de cadastru și carte funciară a unor imobile situate în municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile: art. 858, art. 885 alin. 1 și art. 888 din Legea nr. 287/2009 privind Codul civil, republicată, cu modificările și completările ulterioare, ale ﻿Legii cadastrului şi a publicităţii imobiliare nr. 7/1996 republicată, cu modificările și completările ulterioare, ale art. 18 lit. a) din Anexa 1 la Ordinul nr. 600/2023 privind aprobarea Regulamentului de  recepţie şi înscriere în evidenţele de cadastru şi carte funciară, ale Regulamentului de recepţie şi înscriere în evidenţele de cadastru şi carte funciară aprobat prin Ordinul Agenției Naționale de Cadastru și Publicitate Imobiliară nr. 700/2014, cu modificările și completările ulterioare, ale art. 3 lit. a), art. 4 lit. a), art. 5 lit. c), art. 8 alin. (1) lit. b) și c) și alin. (2) , art. 10 lit. b) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare, ale art. 129 alin. (2) lit. c)  și alin. (14), art. 286 alin. (1) și alin. (4) și art. 289 alin. (2) și alin. (3) din  O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

